smcproject/ml-wiki-sentences huggingface dataset:
തൻറെ സഹോദരനായിരുന്ന അമെനെസഹാറ്റ് നാലാമൻറെ മരണത്തിനു ശേഷം അവർ ഈജിപ്തിൻറെ ഫറവോയായി ഭരണസാരഥ്യമേറ്റെടുത്തു.
പന്ത്രണ്ടാം രാജവംശത്തിലെ അവസാന ഭരണാധികാരിയായിരുന്ന സൊബെക്നെഫെറു ബി.സി. 1806 മുതൽ 1802 വരെയുള്ള കാലഘട്ടത്തിൽ, ഏതാണ്ട് നാലുവർഷക്കാലമായിരുന്നു ഈജിപ്റ്റ് ഭരിച്ചിരുന്നത്.
അമെനെസഹാറ്റ് മൂന്നാമൻ ഫറവോയുടെ പുത്രിയായിരുന്നു സൊബെക്നെഫെറു.
ഈജിപ്ഷ്യൻ പുരോഹിതനായ മനെതൊ, അവർ അമെനെൻഹാററ് നാലാമൻറെ സഹോദരിയായിരുന്നു എന്നു രേഖപ്പെടുത്തിയിരിക്കുന്നു.
ഇതു സ്ഥിരീകരിക്കപ്പെട്ടിട്ടില്ല.
യഥാർത്ഥത്തിൽ അടുത്തി ഭരണാധികാരിയാകേണ്ടിയിരുന്നത് സൊബെക്നെഫെറുവിൻറെ മൂത്ത സഹോദരിയായിരുന്ന നെഫ്രുപ്റ്റാ ആയിരുന്നു.
നെഫ്രുപ്റ്റായടെ പ്രത്യേകമായുള്ള പിരമിഡ്പുരാതന ഈജിപ്തിലെ ഹവാരയിൽ നിലനിൽക്കുന്നുണ്ട്.
നെഫെറുപ്റ്റാ ചെറുപ്പത്തിൽത്തനെ മരണപ്പെടുകയായിരുന്നു.
അതിനാൽ അടുത്ത ഫറവോയാകാനുള്ള അവസരം സൊബെക്നെഫെറുവിന് ലഭിച്ചു.
അവലംബം ↑ ↑ Dodson, Hilton, The Complete Royal Families of Egypt , 2004, p. 98.
സൊമാറ്റോ
ഇന്ത്യയിലെ ഗുഡ്‍ഗാവിൽ ആസ്ഥാനമായി പ്രവർത്തിക്കുന്ന ഒരു ഓൺലൈൻ ഫുഡ് ഡെലിവറി പ്ലാറ്റ്‌ഫോമാണ് സൊമാറ്റോ .
പഞ്ചാബ് സ്വദേശിയായ ദീപീന്ദർ ഗോയൽ എന്ന വ്യക്തിയുടെ തലയിലുദിച്ച ആശയമാണിത്.
2008 തന്റെ സുഹൃത്തുമായി ചേർന്ന് തുടക്കം കുറിച്ച ഫുഡ്ഡീബേ എന്ന ഓൺലൈൻ വെബ്‌പോർട്ടലിന്റെ തുടർച്ചയായിരുന്നു സൊമാറ്റോയുടെ പിറവി.
നഗരത്തിലെ പ്രധാന റെസ്റ്റോറന്റുകളിലെ മെനു പരിചയപ്പെടുത്തുകയാണ് ഫുഡ്ഡീബേ ചെയ്തതെങ്കിൽ ആ റെസ്റ്റോറന്റുകളിലെ വിഭവങ്ങൾ ആവശ്യക്കാരിലേക്ക് എത്തിക്കുകയാണ് സൊമാറ്റോ ചെയ്തത്.
ഓൺലൈൻ ഭക്ഷണ വിതരണ ശൃംഖലകൾ വിപണിയിൽ പിടിമുറുക്കി തുടങ്ങുന്ന കാലത്തുള്ള സൊമാറ്റോയുടെ രംഗപ്രവേശം ഏറെ ഗുണം ചെയ്തു.
വളരെ കുറഞ്ഞ സമയത്തിനുള്ളിൽ വിശപ്പകറ്റാനുള്ള ഏറ്റവും എളുപ്പ മാർഗ്ഗം എന്ന നിലയിൽ ജനങ്ങൾ സൊമാറ്റോയെ സ്വീകരിച്ചു.
ഇന്ന് ഏറ്റവും കൂടുതൽ ഉപഭോക്താക്കളുള്ള ഇന്ത്യയിലെ ഏറ്റവും മികച്ച ഫുഡ് ഡെലിവറി ആപ്പുകളിൽ ഒന്നാണ് സൊമാറ്റോ.
14 ലക്ഷം ആളുകൾ ഉപയോഗിക്കുന്ന സൊമാറ്റോ ലോകമെമ്പാടുമായി 10,000 നഗരങ്ങളിൽ സേവനം നടത്തുന്നു.
2017 കാലഘട്ടത്തിൽ ഡൽഹി ഐഐടിയിൽ നിന്നും ഗണിതശാസ്ത്രത്തിൽ ബിരുദാനന്തര ബിരുദമെടുത്ത ദീപീന്ദർ ഗോയൽ ഡൽഹിയിലെ ഒരു സ്വകാര്യ കമ്പനിയിൽ ഡേറ്റാ അനലിസ്റ്റായി തൊഴിലെടുത്തു വരികയായിരുന്നു.
ഒരു ദിവസം വൈകിട്ട് ജോലി കഴിഞ്ഞു ഒരു കാപ്പികുടിക്കുന്നതിനായി ഇറങ്ങിയ ഗോയൽ, സ്ഥിരം പോകുന്ന റെസ്റ്റോറന്റിൽ ചെന്നപ്പോൾ അവിടെ വലിയ തിരക്ക്.
നിന്നിട്ട് പോലും കാപ്പി കുടിക്കുന്നതിനുള്ള അവസരമില്ല.
എന്നാൽ വിശപ്പും ദാഹവും സഹിക്കാൻ കഴിയാത്ത ദീപീന്ദർ ഏറെ നേരം വരിയിൽ നിന്ന് ഒരു കപ്പ് കാപ്പി സ്വന്തമാക്കി.
കാപ്പി കുടിയൊക്കെ കഴിഞ്ഞു സ്വസ്ഥമായിരുന്ന് ചിന്തിച്ചപ്പോൾ റെസ്റ്റോറന്റുകളിലെ ഇത്തരം തിരക്ക് ഒഴിവാക്കുന്നതിനായി ഒരു ആശയമുദിച്ചു.
ഡൽഹിയിൽ തിരക്കില്ലാതെ സ്വസ്ഥമായിരുന്ന് കാപ്പിയും മറ്റു വിഭവങ്ങളും ആസ്വദിക്കാൻ പറ്റിയ റസ്റ്ററന്റുകളുടെ ഒരു ലിസ്റ്റ് തയ്യാറാക്കണം.
ശേഷം ഉപഭോക്താക്കൾക്ക് ഉപയോഗിക്കാൻ കഴിയുന്ന ഒരിടത്ത് അത് പ്രസിദ്ധീകരിക്കണം.
ഈ ചിന്ത ദീപീന്ദർ തന്റെ സുഹൃത്തിനോട് പറഞ്ഞു.
കേട്ടപ്പോൾ അദ്ദേഹത്തിനും പൂർണ സമ്മതം.
പിന്നെ ഒട്ടും വൈകിച്ചില്ല, ഭക്ഷണപ്രേമികൾക്ക് ഒരു സഹായി എന്നോണം ഫുഡ്ഡീബേ (foodiebay.com) എന്ന പേരിൽ ഒരു വെബ്‌സൈറ്റ് തയ്യാറാക്കി.
2008 ൽ ആയിരുന്നു സംരംഭത്തിന് തുടക്കം കുറിച്ചത്.
തുടക്കത്തിൽ ഡൽഹിയിലെ 1200 ഹോട്ടലുകളിലെ മെനുവാണ് പരിചയപ്പെടുത്തിയത്.
നഗരത്തിലെ എല്ലാ ഹോട്ടലുകളിലെയും ഭക്ഷണങ്ങളും അവയുടെ വിലവിവരവുമെല്ലാം അടയാളപ്പെടുത്തിയ ഫുഡ്ഡീബേ വളരെ വേഗത്തിൽ തന്നെ ജനങ്ങൾ ഏറ്റെടുത്തു.
അതോടെ സംരംഭകൻ എന്ന നിലയിൽ തനിക്ക് ശോഭിക്കാനാകുമെന്ന് ദീപീന്ദറിന് മനസ്സിലായി.
പിന്നീടുള്ള സ്ഥാപനത്തിന്റെ വളർച്ച കണ്ണടച്ച് തുറക്കുന്ന വേഗത്തിലായിരുന്നു.
സാങ്കേതിക വിദ്യയുടെ സഹായത്തോടെ നഗരത്തിലെ പ്രധാനപ്പെട്ട ഭക്ഷ്യവിഭവങ്ങളെ അടുത്തറിയുന്ന രീതി ഏറെശ്രദ്ധേയമായി.
ഫുഡ്ഡീബേ വഴി ഉപഭോക്താക്കൾ റെസ്റ്റോറന്റ് തെരെഞ്ഞെടുക്കുകയാണെങ്കിൽ അതിൽ നിന്നും ഒരു നിശ്ചിത വരുമാനം ദീപീന്ദറിനും സുഹൃത്തിനും ലഭിക്കുമായിരുന്നു.
എന്നാൽ അതികം വൈകാതെ, തന്റെ സംരംഭത്തിൽ മികച്ച മാറ്റങ്ങൾ കൊണ്ടുവരാൻ തനിക്കാകും എന്ന് മനസ്സിലാക്കിയ ദീപീന്ദർ തൊഴിൽ രാജിവച്ചു സുഹൃത്തായ പങ്കജ് ഛദ്ദയെയും പങ്കാളിയാക്കി സംരംഭം വിപുലപ്പെടുത്താനിറങ്ങിത്തിരിച്ചു.
തുടർന്ന് 2010ൽ കമ്പനിയുടെ പേര് സൊമാറ്റോ എന്നാക്കി മാറ്റി.
കമ്പനി വിപുലീകരിക്കാനും ഡൽഹിക്ക് പുറമെ മറ്റ് ഇന്ത്യൻ നഗരങ്ങൾക്ക് സൊമാറ്റോയുടെ സേവനം വ്യാപിപ്പിക്കാനുമായിരുന്നു ലക്ഷ്യം.
ഈ ചെറുപ്പക്കാരുടെ നൂതനാശയത്തിൽ ആകൃഷ്ടനായ നൗക്കരി ഡോട്ട്‌കോം സ്ഥാപകൻ സഞ്ജീവ് ഒരു മില്യൺ അമേരിക്കൻ ഡോളർ കമ്പനിയിൽ നിക്ഷേപിക്കാൻ തീരുമാനിച്ചെത്തിയതോടെ സ്ഥാപനത്തിന്റെ മുഖം തന്നെമാറി.
അടിസ്ഥാന മൂലധന നിക്ഷേപമായി ഇത്രയും വലിയ ഒരു തുക ലഭിച്ചതോടെ ദീപീന്ദർ കമ്പനിയുടെ വികസന പദ്ധതികൾ കൂടുതൽ വേഗത്തിലാക്കി.
2011ൽ സൊമാറ്റോയുടെ സേവനം ബംഗളൂരു , പുണെ , ചെന്നൈ , ഹൈദരാബാദ് , അഹമ്മദാബാദ് എന്നീ നഗരങ്ങളിലേക്ക് വ്യാപിപ്പിച്ചു.
ഉത്തരത്തിൽ ഉപഭോക്താക്കളുടെ എണ്ണം വർധിച്ചതോടെ വിപണി സാധ്യതകളും വർധിച്ചു.
സൊമാറ്റോയുടെ ജൈത്ര യാത്ര ആരംഭിക്കുന്നത് 2011 ൽ മൊബീൽ ആപ്പ് വികസിപ്പിക്കുന്നതിലൂടെയാണ്.
ഇതിലൂടെ കൂടുതൽ വിശാലമായ വിപണി കണ്ടെത്താൻ സ്ഥാപനത്തിന് കഴിഞ്ഞു.
കൂടുതൽ റസ്റ്റോറന്റുകൾ ലിസ്റ്റ് ചെയ്യപ്പെടുകയും ഉപഭോക്താക്കളുടെ എണ്ണം വർധിക്കുകയും ചെയ്തു.
പിനീട്ട് റെസ്റ്റോറന്റുകളുടെ ലിസ്റ്ററിംഗിൽ മാത്രമായി ഒതുങ്ങി നിൽക്കാതെ ഭക്ഷണം ഉപഭോക്താക്കളിലേക്ക് എത്തിക്കുന്നതിനുള്ള മാർഗങ്ങളും സ്വീകരിച്ചു.
ആപ്പിന്റെ സഹായത്താൽ ഉപഭോക്താക്കൾക്ക് തങ്ങൾക്ക് താൽപര്യമുള്ള ഭക്ഷണം ലളിതമായി കണ്ടെത്താനായതോടെ കൂടുതൽ ആളുകളെ ഈ ആശയത്തോട് അടുപ്പിച്ചു.
2012ൽ യുഎഇ , ശ്രീലങ്ക , ഖത്തർ , യുകെ , ഫിലിപ്പീൻസ് , ദക്ഷിണാഫ്രിക്ക തുടങ്ങിയ രാജ്യങ്ങളിലേക്ക് സേവന ശൃംഖല വളർന്നു.
അതോടെ ദീപീന്ദർ ഗോയൽ എന്ന സംരംഭകൻ ആഗോള തലത്തിൽ അറിയപ്പെടാൻ തുടങ്ങി.
സൊണറില സുൽഫേയി ഇംഗ്ലീഷ് വിലാസം https://ml.wikipedia.org/wiki/Sonrila_sulfei
പശ്ചിമഘട്ടത്തിൽ നിന്നു 2020 ൽ കണ്ടെത്തിയ പുതിയ  സസ്യമാണ് സൊണറില സുൽഫേയി .
നീലഗിരി ജൈവ മണ്ഡലത്തിന്റെ ഭാഗമായ വയനാട്ടിലെ കാട്ടിമട്ടം ചോലവനത്തോട് ചേർന്നുകിടക്കുന്ന തൊള്ളായിരം മേഖലയിൽ നിന്നാണു സൊണറില ജനുസിൽ പെടുന്ന പുതിയ സസ്യത്തെ കണ്ടെത്തിയത്.
സ്വർണയില എന്നറിയപ്പെടുന്ന  ജനുസിലെ  ഇതര സസ്യങ്ങളിൽ നിന്നും വിഭിന്നമായി ശാഖകളായി പിരിയുന്ന പൂങ്കുലയാണു ഇവയുടെ പ്രത്യേകത.
മഴക്കാലങ്ങളിൽ അരുവികളോടു ചേർന്നുകിടക്കുന്ന പാറക്കെട്ടുകളിൽ പറ്റി വളരുന്ന ഇവയ്ക്ക് മാംസളമായ കിഴങ്ങും അതിമനോഹരമായ ഇലകളും പൂക്കളും ഉണ്ടാവും.
4 മാസത്തോളമാണ് ആയുർദൈർഘ്യം.
പുത്തൂർവയൽ ഡോ. എം.എസ്.സ്വാമിനാഥൻ റിസർച് ഫൗണ്ടേഷനിലെ പിച്ചൻ എം.സലിം, ആലപ്പുഴ സനാതന ധർമ കോളജിലെ സസ്യശാസ്ത്ര അധ്യാപകനായ ഡോ. ജോസ് മാത്യു, തൃശൂർ കേരള ഫോറസ്റ്റ് റിസർച് സെന്ററിലെ ഡോ. ഹൃതിക് എന്നിവരാണു സസ്യത്തെ കണ്ടെത്തിയത്.
പരിസ്ഥിതി സംരക്ഷണ പ്രവർത്തകനും സൗദി അറേബ്യയിലെ പ്രിൻസ് സത്തം ബിൻ അബ്ദുൽ അസീസ് സർവകലാശാലയിലെ പ്രഫസറുമായ ഡോ. എം.എം. സുൽഫിയോടുള്ള ആദരവിന്റെ ഭാഗമായാണ് സസ്യത്തിനു സൊണറില സുൽഫേയി എന്നു പേരിട്ടത്.
അവലംബം ↑ https://www.manoramaonline.com/environment/environment-news/2020/03/09/new-plant-species-found-in-western-ghats.html
സൊനോമ കൗണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ് സൊനോമ കൗണ്ടി .
2010-ലെ അമേരിക്കൻ ഐക്യനാടുകളിടെ സെൻസസ് രേഖകൾ പ്രകാരമുള്ള ഈ കൗണ്ടിയിലെ ആകെ ജനസംഖ്യ 483,878 ആയിരുന്നു.
ഈ കൌണ്ടിയുടെ ആസ്ഥാനവും ഏറ്റവും വലിയ നഗരവും സാന്താ റോസ യാണ്.
ഇത് മാരിൻ കൗണ്ടി ക്ക് വടക്കും മെൻഡോസിനോ കൗണ്ടി യ്ക്കു തെക്കുഭാഗത്തുമായി സ്ഥിതിചെയ്യുന്നു.
സൊനോമ കൌണ്ടി, സാന്താ റോസ, CA മെട്രോപ്പോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്നു.
ഈ ഏരിയ മുഴുവനായുംതന്നെ  സാൻ ജോസ്-സാൻഫ്രാൻസിസ്കോ-ഓക്ലാൻഡ് CA കമ്പൈൻഡ് സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്നു.
സാൻ ഫ്രാൻസിസ്കോ ഉൾക്കടൽ ഏരിയയിലെ ഒമ്പതു കൗണ്ടികളിലൊന്നായ ഇത് ഈ മേഖലയുടെ ഏറ്റവും വടക്കുപടിഞ്ഞാറൻ ദിക്കിൽ സ്ഥിതിചെയ്യുന്ന ഒരു കൗണ്ടി ആണ്.
പോമ , കോസ്റ്റ് മിവോക്ക് , വാപ്പോ എന്നീ അമേരിക്കൻ ഇന്ത്യൻ തദ്ദേശീയർ ബി.സി. 8000 നും 5000 നും ഇടയിലുള്ള കാലഘട്ടത്തിൽ സോനോമാ കൗണ്ടിയിലെ സ്വാഭാവിക പ്രകൃതിയിൽ ജീവിച്ചിരുന്നു.
ഈ ആദ്യ ജനതയുടെക്കുറിച്ച് പുരാവസ്തു ശാസ്ത്രമനുസരിച്ചുള്ള നിരവധി തെളിവുകൾ പ്രത്യേകിച്ച് തെക്കൻ സോനോമ കൗണ്ടിയിൽ കാണപ്പെടുന്ന പാറകളിലെ കൊത്തുപണികളിൽ കാണാൻ സാധിക്കുന്നതാണ്.
സൊന്നാലി സെയ്ഗാൾ
സൊന്നാലി എ സജ്‌നാനി (ജനനം 1 മെയ് 1989) ഒരു ഇന്ത്യൻ നടിയാണ്.
2011-ൽ ലവ് രഞ്ജൻ സംവിധാനം ചെയ്ത പ്യാർ കാ പഞ്ച്‌നാമ എന്ന ചിത്രത്തിലൂടെയാണ് അവരുടെ സിനിമാ അരങ്ങേറ്റം.
വിക്രാന്ത് ചൗധരിയുടെ വേഷത്തിൽ റയോ ബഖിർത്തയ്‌ക്കൊപ്പം റിയയായി അഭിനയിച്ചു.
പ്യാർ കാ പഞ്ച്‌നാമ 2 , വെഡ്ഡിംഗ് പുള്ളവ് എന്നിവയിലും സൊന്നാലി അഭിനയിച്ചിട്ടുണ്ട്.
രണ്ടും ഒരേ ദിവസം (ഒക്‌ടോബർ 16) റിലീസ് ചെയ്തു.
അടുത്തിടെ സൽമാൻ ഖാനൊപ്പം തംസ് അപ്പിന്റെ പരസ്യത്തിൽ അഭിനയിച്ചിരുന്നു.
മിസ് ഇന്ത്യ വേൾഡ് വൈഡ് മത്സരത്തിൽ ഭാഗ്യം പരീക്ഷിക്കാൻ തീരുമാനിക്കുന്നതിന് മുമ്പ് അവർ ഒരു റാംപ് മോഡലായിരുന്നു.
കനേഡിയൻ ഗായകനായ പ്രേമിന്റെയും ( ടൈംസ് ) ഡോ. സിയൂസിന്റെയും (സ്റ്റുഡിയോ വൺ) സംഗീത വീഡിയോകളിൽ അവർ അഭിനയിച്ചിട്ടുണ്ട്.
റീബോക്ക്, കാസ്ട്രോൾ, ഇന്ത്യടൈംസ്, ഫിലിംഫെയർ, ടൈംസ് ഓഫ് ഇന്ത്യ , ദാദാഗിരി (റിയാലിറ്റി ഷോ) എന്നിവയുടെ തത്സമയ പരിപാടികളിൽ അവതാരകയായി പ്രവർത്തിച്ച അവർ റഷ്യയിലെ ഇന്ത്യൻ എംബസിയിലും അവതരിപ്പിച്ചിട്ടുണ്ട്.
നവജ്യോത് ഗുലാത്തി സംവിധാനം ചെയ്ത സണ്ണി സിംഗ്, സുപ്രിയ പതക് , പൂനം ദില്ലൻ എന്നിവർ അഭിനയിച്ച ജയ് മമ്മി ഡി എന്ന റൊമാന്റിക് കോമഡിയിലും സോന്നാലി പ്രധാന വേഷം ചെയ്തു.
ഈ ചിത്രം 2020 ജനുവരിയിൽ റിലീസ് ചെയ്തു.
2023 ജൂണിൽ, റെസ്റ്റോറേറ്റർ ആഷേഷ് എൽ സജ്‌നാനിയുമായി അവർ വിവാഹിതയായി.
സൊഗസുഗാ മൃദംഗതാളമു
ത്യാഗരാജസ്വാമികൾ ശ്രീരഞ്ജനിരാഗത്തിൽ ചിട്ടപ്പെടുത്തിയ ഒരു കൃതിയാണ് സൊഗസുഗാ മൃദംഗതാളമു മൃദംഗവായന വരികളും അർത്ഥവും വരികൾ അർത്ഥം പല്ലവി സൊഗസുഗാ മൃദംഗതാളമു ജതകൂർചി നിനു സൊക്ക ജേയു ധീരുഡെവ്വഡോ നിന്നെ മൃദംഗതാളത്തിന്റെ അകമ്പടിയോടുകൂടിയുള്ള സംഗീതം കൊണ്ടു സന്തോഷിപ്പിക്കുന്ന ആ ധീരൻ ആരാണ്?
അനുപല്ലവി നിഗമ ശിരോർത്ഥമു കൽഗിന നിജ വാക്കുലതോ സ്വരശുദ്ധമുതോ വേദങ്ങളിലെ പരമസത്യങ്ങൾ ഉൾക്കൊള്ളിച്ച് സ്വരശുദ്ധിയോടെ അങ്ങയെ സന്തോഷിപ്പിക്കാനായി സംഗീതാർച്ചന നടത്തുന്ന ആ ധീരൻ ആരാണ്?
ചരണം യതി വിശ്രമ സദ്ഭക്തി വിരതി ദ്രാക്ഷരസ നവരസ യുത കൃതിചേ ഭജിയിഞ്ചു യുക്തി ത്യാഗരാജുനി തരമാ ശ്രീ രാമ യതിനിയമങ്ങൾ അനുസരിച്ച് വേണ്ടയിടങ്ങളിൽ നിർത്തലുകൾ വരുത്തി മുന്തിരിനീരിനുതുല്യമായ മാധുര്യത്തോടെ നവരസങ്ങളും ഉൾക്കൊള്ളിച്ച് വിശ്വാസത്തിൽ ഉറച്ചുനിന്നുകൊണ്ട് സംഗീതം രചിച്ച് ആലപിക്കാൻ ത്യാഗരാജനു സാധിക്കുമോ?
സൊനോറ, കാലിഫോർണിയ
സൊനോറ അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ട്യൂല്യൂമ്നേ കൗണ്ടി യുടെ ആസ്ഥാനമായ നഗരമാണ്.
2000 ലെ സെൻസസ് പ്രകാരം 4,804 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് ആയപ്പോഴേയ്ക്കും 100 പേരുടെ വർദ്ധനവിൽ  4,904 ആയി മാറിയിരുന്നു.
ടുലുമ്നെ കൗണ്ടിയിലെ ഏക സംയോജിത നഗരമാണ് സൊനോറ.
സൊനോറ നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 37°59′04″N 120°22′54″W ﻿ / ﻿ 37.984361°N 120.381767°W ﻿ / 37.984361; -120.381767 ആണ്.
കാലിഫോർണിയ സംസ്ഥാന ഹൈവേകളായ 49, 108 എന്നിവ സന്ധിക്കുന്നിടത്തിന് ഏകദേശം സമീപത്തായി സമുദ്രനിരപ്പിൽനിന്ന് 1,825 അടി (556 മീറ്റർ) ഉയരത്തിലാണ് ഇതു സ്ഥിതിചെയ്യുന്നത്.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, ഈ നഗരത്തിന്റെ ആകെ വിസ്തീർണം 3.1 ചതുരശ്ര മൈൽ (8.0 ചതുരശ്ര കിലോമീറ്റർ) ആണ്.
ഇതിൽ 99.55 ശതമാനം ഭാഗം കരഭൂമിയും ബാക്കി 0.45 ശതമാനം ഭാഗം വെള്ളം ഉൾപ്പെടുന്നതുമാണ്.
സൊനോറ നഗരത്തിൽ തണുത്തതും ഈർപ്പമുള്ളതുമായ ശൈത്യവും താരമ്യേന ചൂടുള്ളതും വരണ്ടതുമായ വേനൽക്കാലവും അനുഭവപ്പെടുന്നു.
ജനുവരിയിലെ ശരാശരി താപനില പരമാവധി 54.5 ° F (12.5 ° C) ഉം കുറഞ്ഞത് 33.5 ° F (0.8 ° C) ഉം ആണ്.
ജൂലൈയിലെ ശരാശരി താപനില പരമാവധി 101.6 ° F (38.7 ° C), കുറഞ്ഞത് 58.8 ° F (14.9 ° C) ആണ്.
ഓരോ വർഷവും ശരാശരി 95.5 ദിവസങ്ങളിൽ ശരാശരി  90 ° F (32 ° C) അല്ലെങ്കിൽ കൂടിയ നിലയിലും  ശരാശരി 52.2 ദിവസങ്ങളിൽ ശരാശരി 32 ° F (0 ° C) അല്ലെങ്കിൽ അതിലും താഴ്ന്ന താപനിലയുമാണുണ്ടാകാറുള്ളത്.
രേഖപ്പെടുത്തപ്പെട്ട ഉയർന്ന താപനില 1961 ജൂൺ 22 നും 1972 ജൂലൈ 15 നും രേഖപ്പെടുത്തിയ 113 ° F (45 ° C) എന്ന താപനിലയും രേഖപ്പെടുത്തപ്പെട്ട ഏറ്റവു കുറഞ്ഞ താപനില 1972  ഡിസംബർ 9 നു സംഭവിച്ച 8 °F (−13 °C) എന്ന താപനിലയുമാണ്.
ഇവിടുത്തെ ശരാശരി വാർഷിക മഴ 32.07 ഇഞ്ച് (815 മില്ലീമീറ്റർ) ആണ്.
ഇതുമുഴുവനും മിക്കവാറും നവംബർ മുതൽ ഏപ്രിൽവരെയുള്ള മാസങ്ങളിലാണ് സംഭവിക്കാറുള്ളത്.
എന്നിരുന്നാലും വേനൽമാസങ്ങളിൽ ഇടയ്ക്കിടെ വൈകുന്നേരങ്ങളിലും രാത്രിയിലും സിയേറാ നെവാഡയിൽനിന്നു താഴേയ്ക്കു പതിക്കുന്ന ഇടിമിന്നലോടുകൂടിയ പെരുമഴയുണ്ടാകുന്നു.
വാർഷികമായി ശരാശരി 60 ദിവസങ്ങളിൽ അളക്കാവുന്നതരത്തിലുള്ള നീർവീഴ്ചയുണ്ടാകുന്നു.
ഏറ്റവും അതിവൃഷ്ടിയുണ്ടായത് ജൂലായ് 1994 മുതൽ ജൂൺ 1995 വരെയുള്ള കാലത്തായിരുന്നു.
ഈ കാലയളവിൽ 56.40 ഇഞ്ച് (1,432.6 മില്ലിമീറ്റർ) മഴയുണ്ടായി.
1975 ജൂലൈ മുതൽ 1976 ജൂൺ വരെയുള്ള കാലത്താണ് എറ്റവും വരണ്ട കാലാവസ്ഥ അനുഭവപ്പെട്ടത്.
ഇക്കാലത്ത്  വെറും 15.26 ഇഞ്ച് (387.6 മില്ലീമീറ്റർ) വരെ മഴ ലഭിച്ചിരുന്നു.
1955 ഡിസംബർ മാസത്തിൽ 21.69 ഇഞ്ച് (551 മില്ലീമീറ്റർ) എന്ന അളവിൽ ലഭിച്ച മഴയാണ് ഒരു മാസത്തിൽ ഒന്നിച്ചു ലഭിച്ച മഴയുടെ കൂടിയ അളവ്.
അതുപോലെതന്നെ  ഡിസംബർ 27 ന് 7.10 ഇഞ്ച് (180.3 മില്ലീമീറ്റർ) എന്ന അളവിൽ ലഭിച്ച  മഴയാണ് രേഖപ്പെടുത്തപ്പെട്ട 24 മണിക്കൂർ സമയത്തു ലഭിച്ച കൂടിയ മഴ.
ശരാശരി വാർഷിക ഹിമപാതം 4.7 ഇഞ്ച് (0.12 മീ) ആണ്.
1933 ജനുവരിയിലെ 30.5 ഇഞ്ച് (0.77 മീറ്റർ) ആണ് ഒരു മാസത്തിലെ ഏറ്റവും കൂടിയ മഞ്ഞുവീഴ്ച.
ഈ കാലാവസ്ഥയുടെ കോപ്പെൻ കാലാവസ്ഥാ വർഗ്ഗീകരണ ഉപതരം Csa (മെഡിറ്ററേനിയൻ കാലാവസ്ഥ) ആണ്.
SONORA RS, CALIFORNIA (1903–2012) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 75 (24) 78 (26) 84 (29) 92 (33) 103 (39) 113 (45) 113 (45) 110 (43) 108 (42) 100 (38) 89 (32) 81 (27) 113 (45) ശരാശരി കൂടിയ °F (°C) 54.5 (12.5) 58.0 (14.4) 62.4 (16.9) 68.5 (20.3) 77.1 (25.1) 86.1 (30.1) 94.5 (34.7) 93.0 (33.9) 86.7 (30.4) 76.0 (24.4) 63.5 (17.5) 55.6 (13.1) 73.0 (22.8) ശരാശരി താഴ്ന്ന °F (°C) 33.4 (0.8) 35.5 (1.9) 38.0 (3.3) 41.7 (5.4) 46.7 (8.2) 52.7 (11.5) 58.7 (14.8) 57.4 (14.1) 52.7 (11.5) 45.2 (7.3) 38.1 (3.4) 33.8 (1) 44.5 (6.9) താഴ്ന്ന റെക്കോർഡ് °F (°C) 13 (−11) 15 (−9) 20 (−7) 24 (−4) 24 (−4) 33 (1) 39 (4) 40 (4) 33 (1) 25 (−4) 21 (−6) 8 (−13) 8 (−13) മഴ/മഞ്ഞ് inches (mm) 6.13 (155.7) 5.55 (141) 5.10 (129.5) 2.77 (70.4) 1.27 (32.3) 0.33 (8.4) 0.04 (1) 0.08 (2) 0.39 (9.9) 1.62 (41.1) 3.46 (87.9) 5.39 (136.9) 32.14 (816.4) മഞ്ഞുവീഴ്ച inches (cm) 2.3 (5.8) 1.0 (2.5) 0.5 (1.3) 0.2 (0.5) 0 (0) 0 (0) 0 (0) 0 (0) 0 (0) 0 (0) 0 (0) 0.7 (1.8) 4.7 (11.9) Source # 1: ഉറവിടം # 2: Weather Channel ജനസംഖ്യാ കണക്കുകൾ അവലംബം ↑ ↑ ↑ ↑ ↑ ↑ ↑ Monthly Averages for Sonora, CA (95370)'.
' Retrieved September 26, 2012.
സൊനൗലി
ഉത്തർപ്രദേശിലെ മഹാരാജ്ഗഞ്ച് ജില്ലയിൽ നേപ്പാളുമായി അതിർത്തി പങ്കിടുന്ന ഒരു പട്ടണ പ്രദേശമാണ് സൊനൗലി .
ഇന്ത്യ-നേപ്പാൾ സഞ്ചാരത്തിന് ഏറ്റവും പ്രസിദ്ധമായ സ്ഥലമാണിത്.
മഹാരാജ്ഗഞ്ച് ജില്ലാ ആസ്ഥാനത്തുനിന്നും ഇവിടേയ്ക്ക് 75 കി.
ദൂരമുണ്ട്.
എന്നാൽ സൊനൗലിയ്ക്ക് സമീപമുള്ള പ്രധാന നഗരം, 90 കി.
അകലെയുള്ള ഗോരഖ്പൂറാണ് .
നോത്തൻവാ റെയിൽവേ സ്റ്റേഷനാണ് സോനൗലിയ്ക്ക് ഏറ്റവും അടുത്തുള്ള റെയിൽവേ സ്റ്റേഷൻ.
ഇത്  സോനൗലിയിൽ നിന്നും 7 കി.
ദൂരത്താണ്.
ഇന്ത്യയിലെ പ്രധാന നഗരങ്ങളുമായി ഇത് ബന്ധപ്പെട്ടിരിക്കുന്നു.
സോനൗലിയ്ക്ക് അടുത്തുള്ള ഏറ്റവും പ്രധാന റെയിൽവേസ്റ്റേഷൻ ഗോരഖ്പൂറാണ്.
ചിത്രശാല നേപ്പാളിലേയ്ക്കുള്ള പ്രവേശന കവാടം ഇന്ത്യയിലേക്കുള്ള സ്വാഗത ഫലകം അവലംബം ↑ https://www.makemytrip.com/routeplanner/gorakhpur-sonauli.html
സോവ് ടിഗ്ര ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Zov_Tigra_National_Park
സോവ് ടിഗ്ര ദേശീയോദ്യാനം (Russian: Зов Тигра национальный парк)), (in English, "Call of the Tiger National Park", or "Roar of the Tiger") വംശനാശ ഭീഷണി നേരിടുന്ന അമൂർ ടൈഗർ എന്നയിനം കടുവയുടെ പർവതപ്രദേശത്തുള്ള സംരക്ഷണ സങ്കേതമാണ്.
റഷ്യയുടെ തെക്കുകിഴക്കൻ തീരത്ത്, ഫെഡറൽ ഡിസ്ട്രിക്റ്റായ പ്രിമോർസ്കി ക്രായിയിൽ 83,384 ഹെക്ടറാണ് (206,046 ഏക്കർ) അഥവാ 834 കിമീ 2 , (322 ച മൈൽ) ദേശീയോദ്യാനത്തിൻറെ ആകെ വിസ്തീർണ്ണം.
സോഷ്യലിസ്റ്റ് യൂനിറ്റി സെന്റർ ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Socialist_Unity_Centre_of_India
ഇന്ത്യയിലെ ഒരു കമ്യൂണിസ്റ്റ് പാർട്ടിയാണ്‌ സോഷ്യലിസ്റ്റ് യൂനിറ്റി സെന്റർ ഓഫ് ഇന്ത്യ അഥവാ എസ്.യു.സി.ഐ .
1948-ൽ ശിബ്‌ദാസ് ഘോഷ് ആണ്‌ ഈ സംഘടന രൂപവത്കരിച്ചത്.
ഈ പാർട്ടിയുടെ വിദ്യാർത്ഥി വിഭാഗം എ.ഐ.ഡി.എസ്.ഓ. തൊഴിലാളി വിഭാഗം യു.ടി.യു.സി. ലെനിൻ സരണി, യുവജന വിഭാഗം എ.ഐ.ഡി.വൈ.ഓ., മഹിളാ വിഭാഗം എം.എസ്.എസ്. എന്നിവയാകുന്നു.
പർട്ടിയുടെ കേരള സംസ്ഥാന കമ്മിറ്റിയുടെ മുഖപത്രമാണു യൂണിറ്റി .
ടാബ്ലോയിഡ് രൂപത്തിൽ മാസികയായി തിരുവനന്തപുരത്തു നിന്നും പ്രസിദ്ധീകരിക്കുന്നു.
സോഷ്യലിസ്റ്റ് റിപ്പബ്ലിക്കൻ പാർട്ടി
ഇന്ത്യയിലെ കേരളത്തിൽ നിന്നുള്ള ഒരു  രാഷ്ട്രീയ പാർട്ടിയാണ് സോഷ്യലിസ്റ്റ് റിപ്പബ്ലിക്കൻ പാർട്ടി (എസ്ആർപി) .
എസ്എൻഡിപി യോഗത്തിന്റെ കൗൺസിൽ 1974 നവംബറിൽ ഒരു രാഷ്ട്രീയ പാർട്ടി രൂപീകരിക്കാൻ തീരുമാനിച്ചു, ആ തീരുമാനത്തിന്റെ അടിസ്ഥാനത്തിൽ എസ്എൻഡിപി യോഗത്തിന്റെ ആശീർവാദത്തോടെ 1975 മാർച്ച് 13 ന് പാർട്ടി രൂപീകരിക്കുകയും പ്രഖ്യാപിക്കുകയും ചെയ്തു.
സമൂഹത്തിന്റെ ജനാധിപത്യ സോഷ്യലിസ്റ്റ് ജാതിരഹിതവും വർഗ്ഗരഹിതവും മതേതരവുമായ മാതൃക നൽകിക്കൊണ്ട് സാമൂഹിക നീതി സ്ഥാപിക്കുന്നതിന് പിന്നാക്കക്കാർ, ദളിതർ, ന്യൂനപക്ഷങ്ങൾ എന്നിവരുടെ ഉന്നമനം ലക്ഷ്യമാക്കി.
നായർ സർവീസ് സൊസൈറ്റി നാഷണൽ ഡെമോക്രാറ്റിക് പാർട്ടിയുടെ രൂപീകരണത്തിന് മറുപടിയായാണ് പാർട്ടി രൂപീകരിച്ചത്.
സാമുദായിക സംവരണം ഏർപ്പെടുത്തുന്നതിനുള്ള മണ്ഡൽ കമ്മീഷൻ റിപ്പോർട്ട് നടപ്പാക്കണമെന്നാവശ്യപ്പെട്ടാണ് പാർട്ടി പ്രക്ഷോഭത്തിലേക്ക് കടന്നത്.1980 കളിൽ  ഈ പാർട്ടി കേരളത്തിലെ യുണൈറ്റഡ് ഡെമോക്രാറ്റിക് ഫ്രണ്ടിൽ അംഗമായിരുന്നു.
പാർട്ടി നേരത്തെ വിജയം നേടിയിരുന്നു.
1982ലെ തിരഞ്ഞെടുപ്പിൽ പാർട്ടി രണ്ട് നിയമസഭാ സീറ്റുകളും ഒരു മന്ത്രിയും നേടി.
എസ്ആർപിയെ പ്രതിനിധീകരിക്കുന്ന കേരള നിയമസഭയിലെ അംഗങ്ങൾ, അവിടെ കോട്ടയം നിയമസഭാ മണ്ഡലത്തെ പ്രതിനിധീകരിച്ച് ജസ്റ്റിസ് എൻ ശ്രീനിവാസനും കരുനാഗപ്പള്ളി നിയമസഭാ മണ്ഡലത്തെ പ്രതിനിധീകരിച്ച് ടി വി വിജയരാജനും, പിന്നീട് കൊടകര നിയമസഭാ മണ്ഡലത്തെ പ്രതിനിധീകരിച്ച് സി ജി ജനാർദനൻ എസ്ആർപിക്കൊപ്പം ചേർന്നു.
ആറ് വർഷത്തിലേറെയായി എസ്എൻഡിപി യോഗത്തിന്റെ പ്രസിഡന്റും ഏഴ് വർഷം എസ്ആർപി ചെയർമാനുമായിരുന്ന  1982-ൽ കോട്ടയം നിയോജക മണ്ഡലത്തിൽ നിന്ന് കേരള നിയമസഭയിലേക്ക് തിരഞ്ഞെടുക്കപ്പെട്ട വിരമിച്ച ജില്ലാ ജഡ്ജി.
ശ്രീ.എൻ. ശ്രീനിവാസൻ കെ കരുണാകരന്റെ നേതൃത്വത്തിലുള്ള മന്ത്രിസഭയിൽ എക്സൈസ് മന്ത്രിയായി.1986-ൽ സോഷ്യലിസ്റ്റ് റിപ്പബ്ലിക്കൻ പാർട്ടി രണ്ട് വിഭാഗങ്ങളായി പിരിഞ്ഞു - SRP(V), SRP(S).
1987ലെ തെരഞ്ഞെടുപ്പിൽ ഒരു വിഭാഗത്തിനും സീറ്റ് നേടാനായില്ല.
എസ്.ആർ.പി.യും എൻ.ഡി.പി.യും 1996-ഓടെ രാഷ്ട്രീയ അസ്തിത്വമില്ലാതെ അപ്രത്യക്ഷമായി.
1996 മുതൽ 2011 വരെ എസ്.രഞ്ജിത്തിന്റെ നേതൃത്വത്തിൽ ആയിരുന്ന എസ്.ആർ.പി.യുടെ പ്രവർത്തനങ്ങൾ നിഷ്‌ക്രിയമായ നിലയിലായിരുന്നു (ഇതിനെ എസ്.ആർ.പി.യുടെ ഇരുണ്ട യുഗം എന്ന് വിളിക്കുന്നു) എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശന്റെ താൽപര്യം സംരക്ഷിക്കുന്നതിനായി രഞ്ജിത്ത് പാർട്ടിയെ നിഷ്‌ക്രിയമാക്കി എന്ന് ആരോപിക്കപ്പെട്ടു.
2011ൽ ജനതാദൾ (എസ്) കേരള സംസ്ഥാന കമ്മിറ്റിയുടെ മുൻ സംസ്ഥാന സെക്രട്ടറിയായിരുന്ന ഒ.വി.ശ്രീദത്തിന്റെ (ബന്ധപ്പെടേണ്ട നമ്പർ 99461 07999) നേതൃത്വത്തിൽ സോഷ്യലിസ്റ്റ് സംഘം ചേർന്നിരുന്നു.
എസ്ആർപിക്കൊപ്പം, അദ്ദേഹത്തെ എസ്ആർപിയുടെ വൈസ് ചെയർമാനായി നാമനിർദ്ദേശം ചെയ്തു.
അദ്ദേഹത്തിന്റെ നേതൃത്വത്തിലും മുൻകൈയിലും 2013 മെയ് 19 ന് എറണാകുളം ശിക്ഷക് സദനിൽ എസ്ആർപിയുടെ എട്ടാം പാർട്ടി സമ്മേളനം നടന്നു, ആ സമ്മേളനത്തിൽ ഒ വി ശ്രീദത്ത് പാർട്ടിയുടെ വർക്കിംഗ് ചെയർമാനായി തിരഞ്ഞെടുക്കപ്പെടുകയും എസ് രഞ്ജിത്ത് ജനറൽ സെക്രട്ടറിയായി തുടരുകയും ചെയ്തു.
2014-ൽ പാർട്ടി എറണാകുളം ലോക്‌സഭാ നിയമസഭാ മണ്ഡലത്തിലും തിരുവനന്തപുരം ലോക്‌സഭാ നിയമസഭാ മണ്ഡലത്തിലും മത്സരിച്ചിരുന്നു.
എറണാകുളത്ത് നിന്ന് പാർട്ടി  6156 വോട്ടുകൾ നേടി.
എസ്ആർപിയെ ബിഡിജെഎസിൽ ലയിപ്പിക്കണമെന്ന് രഞ്ജിത്ത് ആവശ്യപ്പെട്ടെങ്കിലും പിന്നീട് ഒവി ശ്രീദത്തിന്റെ നേതൃത്വത്തിൽ പാർട്ടി ഈ നിർദേശത്തെ എതിർത്തതോടെ പ്രശ്നങ്ങൾ ചില നിയമപ്രശ്നങ്ങളിലേക്ക് നയിച്ചു.
2019 ഒക്‌ടോബർ 13ന് കോഴിക്കോട് ഇഎംഎസ് ഇൻഡോർ സ്റ്റേഡിയത്തിൽ നടന്ന 9-ാം പാർട്ടി സംസ്ഥാന സമ്മേളനം പാർട്ടി ജനറൽ സെക്രട്ടറിയായി ഒ.വി.ശ്രീദത്തിനെ തിരഞ്ഞെടുത്തിരുന്നു.
ഇന്ത്യയിലെ പ്രധാന രാഷ്ട്രീയ പാർട്ടികളിലൊന്ന്, ആ താൽപ്പര്യത്തോടെ ഇന്ത്യയിലുടനീളം മിഷനുകളുടെയും മിഷനറിമാരുടെയും പ്രവർത്തനം വിപുലീകരിക്കാൻ ശ്രമിക്കുന്നു.
സോഷ്യലിസം ഇംഗ്ലീഷ് വിലാസം https://ml.wikipedia.org/wiki/Socialism
ഉത്പന്നങ്ങളുടെ നിർമ്മാണത്തിൻറെയും വിതരണത്തിന്റെയും സകല ഉപാധികളും പൊതു ഉടമസ്ഥതയിൽ കൊണ്ടുവരുന്നരീതിയിൽ സമൂഹത്തെ സംഘടിപ്പിക്കുന്നത് ഉദ്ദേശിച്ചിട്ടുള്ള സിദ്ധാന്തങ്ങളുടെ ഒരു ബൃഹത് സഞ്ചയത്തെയാണ് സോഷ്യലിസം എന്ന പദംകൊണ്ട് പരാമർ‌ശിക്കുന്നത്.
സാമ്പത്തിക സമത്വമാണ് സോഷ്യലിസത്തിന്റെ മുഖമുദ്ര.
സോഷ്യലിസത്തെക്കുറിച്ചുള്ള കമ്യൂണിസ്റ്റ് വീക്ഷണം
കമ്യൂണിസ്റ്റ് വീക്ഷണപ്രകാരം 19-ആം ശതാബ്ദത്തിന്റെ അവസാനത്തിലാണ് ആധുനികസോഷ്യലിസത്തിന്റെ ഉദയം.
വർഗസമരത്തിലൂടെയും സാമൂഹ്യവിപ്ലവത്തിലൂടെയും സാമൂഹ്യസമത്വത്തിലെത്താമെന്നും സോഷ്യലിസം മൂലധനാധിഷ്ഠിതവ്യവസ്ഥയ്ക്കും കമ്യൂണിസത്തിനും ഇടയിലുള്ള ഒരു നീണ്ട കാലഘട്ടമാകും എന്നും കാൾ മാർക്സ് വാദിച്ചു.
ഇവകൂടി കാണുക ഇന്ത്യയിലെ സോഷ്യലിസ്റ്റ് പ്രസ്ഥാനം ഇടതുപക്ഷം കമ്യൂണിസം കുറിപ്പുകൾ കൂടുതൽ വായനയ്ക്ക്
സോഷ്യൽ എഞ്ചിനീയറിംഗ് (പൊളിറ്റിക്കൽ സയൻസ്) ഇംഗ്ലീഷ് വിലാസം https://ml.wikipedia.org/wiki/Social_engineering_(political_science) Part of a series on Nudge theory Social scientists Richard Thaler Cass Sunstein Maya Shankar Government programs Race to the Top Affordable Care Act tax provisions Social Credit System Vision Zero Government agencies Behavioural Insights Team (UK) Social and Behavioral Sciences Team (US) Related concepts Behavioral economics Social proof Default effect Libertarian paternalism Choice architecture Social engineering Design for behaviour change Nudge theory in business Loyalty program Safety culture ക സ തി
സാമൂഹ്യ ശാസ്ത്രത്തിലെ ഒരു വിജ്ഞാന ശാഖയാണ് സോഷ്യൽ എഞ്ചിനീയറിംഗ് .
പൊതുജനാഭിപ്രായത്തെയും സാമൂഹ്യസ്വഭാവത്തെയും മനോഭാവത്തെയും സ്വാധീനിക്കുന്നതിനായി സർക്കാരുകളോ സ്വകാര്യ കൂട്ടായ്മകളോ നടത്തുന്ന പ്രയത്നത്തെയാണ് പൊതുവിൽ സോഷ്യൽ എഞ്ചിനീയറിംഗ് എന്നു വിവിക്ഷിക്കുന്നത്.
രാഷ്ട്രതന്ത്രം , തത്വശാസ്ത്രം , സമൂഹശാസ്ത്രം , മനശാസ്ത്രം , നിയമം , ഗണിതശാസ്ത്രം , തുടങ്ങിയ വൈജ്ഞാനിക ശാഖകളിൽ നിന്നുമുള്ള ആശയങ്ങൾ സ്വാംശീകരിച്ച് സാമൂഹ്യ സ്വഭാവത്തെയും പൊതുമനോഭാവത്തെയും വിഭവാസൂത്രണത്തെയും വിലിയതോതിൽ സ്വാധീനിക്കാനുള്ള ശാസ്ത്രീയമായ ശ്രമങ്ങളാണ് സോഷ്യൽ എഞ്ചിനീയറിംഗിൽ നടക്കുന്നത്.
പ്രത്യേക സാമൂഹിക പ്രശ്നങ്ങളുടെ നിർദ്ധാരണത്തിനായി ഇത്തരത്തിൽ സാമൂഹിക ശാസ്ത്രതത്വങ്ങൾ പ്രയോഗിക്കുന്നയാളെ സോഷ്യൽ എഞ്ചിനീയർ എന്നു പറയുന്നു.
സാമൂഹ്യജാഗ്രതയിൽ ശാസ്ത്രത്തിന്റെ രീതിയിലൂടെയുള്ള  ഇടപെടലാണിത്.
രാഷ്ട്രീയ പ്രവർത്തകരിൽ നിന്നും വ്യത്യസ്തമായി സോഷ്യൽ എഞ്ചിനീയർമാർ സാമൂഹ്യ സംവിധാനങ്ങളെ വിശകലനം ചെയ്യുവാനും മനസ്സിലാക്കുവാനും ശാസ്ത്രജ്ഞരെപ്പോലെ ശാസ്ത്രത്തിന്റെ രീതി ഉപയോഗിക്കുന്നു.
"സോഷ്യൽ എഞ്ചിനീയേഴ്സ്" എന്ന വാക്ക് ആദ്യമായി ഉപയോഗിക്കുന്നത് 1894 -ൽ ഡച്ച് വ്യവസായി ആയ ജെ.സി. വാൻ മാർക്കെൻ ആണ്.
നമ്മുടെ ഗ്രഹത്തിലെ അചേതനവസ്തുക്കളായ യന്ത്രങ്ങളെ കൈകാര്യം ചെയ്യുവാൻ സാങ്കേതിക വിദഗദ്ധരും മറ്റുമുള്ളതുപോലെ സചേതന വസ്തുക്കളായ മനുഷ്യരെ കൈകാര്യം ചെയ്യുവാൻ സോഷ്യൽ എഞ്ചിനീയർമാരെന്ന തരത്തിലുള്ള വിദഗ്ദ്ധരെ ആവശ്യമുണടെണ്ടെന്നതായിരുന്നു അദ്ദേഹത്തിന്റെ ആശയം.
സോഷ്യൽ എഞ്ചിനീയറിംഗ് എന്ന ഈ ആശയം 1899 -ൽ അമേരിക്കയിൽ അവതരിപ്പിക്കപ്പെടുകയും സാമൂഹ്യ ചിന്തകരുടെ ഇടയിൽ പ്രചരിപ്പിക്കപ്പെടുകയുമാണുണ്ടായത്.
അക്കാലത്തിറങ്ങിയ ഒരു മാസികയുടെ പേരും ഇതായിരുന്നു.
സർവ്വാധിപത്യ രാഷ്ട്രീയ വ്യവസ്ഥ നിലവിലിരുന്ന രാജ്യങ്ങളിൽ പലതിലും സോഷ്യൽ എഞ്ചിനീയറിംഗിന്റെ പ്രയോഗങ്ങൾ കാണാം.
പഴയ സാറിസ്റ്റ് മനോഭാവത്തിൽ നിന്നും ജനങ്ങളെ പുതിയ സോവിയറ്റ് മനുഷ്യനാക്കി വളർത്തുന്നതിന് സോവിയറ്റ് യൂണിയനിൽ നടത്തിയ ശ്രമങ്ങളും ചൈനയിലെ മഹത്തായ കുതിച്ചുചാട്ടം, സാംസ്കാരിക വിപ്ലവം തുടങ്ങിയ പ്രചരണപരിപാടികളും നാസികളുടെ കാലത്ത് ഗീബൽസിന്റെ നേതൃത്വത്തിൽ നടന്ന പ്രചരണപരിപാടികളും ഇതിന്റെ ഉദാഹരണങ്ങളാണ്.
ജനാധിപത്യ ഭരണക്രമങ്ങളിലും മയക്കുമരുന്ന തീവ്രവാദം തുടങ്ങിയവയുടെ സ്വാധീനങ്ങൾക്കെതിരായി ഭരണകൂടങ്ങൾ സോഷ്യൽ എഞ്ചിനീയറിംഗിന്റെ വഴികൾ തേടുന്നുണ്ട്.
കാൾ പോപ്പർ
വിഖ്യാത ചിന്തകനായ കാൾ പോപ്പറിന്റെ പഠനങ്ങളാണ് ഈ സാമൂഹ്യ ശാസ്ത്രശാഖയെ ചിട്ടപ്പെടുത്തിയത്.
"തുറന്ന സമൂഹവും അതിന്റെ ശത്രുക്കളും" എന്ന തന്റെ വിഖ്യാത ഗ്രന്ഥത്തിൽ അദ്ദേഹം ജനാധിപത്യ സോഷ്യൽ എഞ്ചിനീയറിംഗിന്റെ (തുണ്ടവൽകൃത സോഷ്യൽ എഞ്ചിനീയറിംഗ് - piecemeal social engineering) അടിസ്ഥാന തത്ത്വങ്ങൾ അന്വേഷിക്കുകയും ഉട്ടോപ്യൻ (ആദർശവത്കൃത) സോഷ്യൽ എഞ്ചിനീയറിംഗുമായി അതിനുള്ള വ്യത്യാസം വരച്ചുകാട്ടുകയും ചെയ്യുന്നു.
പോപ്പർ എഴുതുന്നു: “ തുണ്ടവൽകൃത സോഷ്യൽ എഞ്ചിനീയർ, സമൂഹത്തിലെ ഉത്തമവും ആത്യന്തികവുമായ നന്മയ്കുവേണ്ടിയുള്ള പോരാട്ടത്തിന്റെ വഴികൾ തേടുന്നതിനുപകരം സമൂഹത്തിലെ ഉത്തമവും ഏറ്റവും അടിയന്തരമായി നേരിടേണ്ടതുമായ തിന്മയ്കെതിരായ പോരാട്ടത്തിന്റെ വഴികൾ തിരയുകയും സ്വീകരിക്കുകയും ചെയ്യുന്നു. ”
references 1 2 ↑ ↑ കാൾ പോപ്പർ 1971 ദി ഓപ്പൺ സൊസാറ്റി ആൻഡ് ഇറ്റ്സ് എനിമീസ്
സോഷ്യൽ എഞ്ചിനീയറിംഗ് (കമ്പ്യൂട്ടർ സുരക്ഷ) ഇംഗ്ലീഷ് വിലാസം https://ml.wikipedia.org/wiki/Social_engineering_(security) OPSEC മുന്നറിയിപ്പ് ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
സൈബർ സുരക്ഷയിൽ സോഷ്യൽ എഞ്ചിനീയറിംഗ് എന്നതുകൊണ്ട് അർത്ഥമാക്കുന്നത് രഹസ്യങ്ങൾ പങ്കിടുന്നതിനോ ഓൺലൈനിൽ ചെയ്യാൻ പാടില്ലാത്ത കാര്യങ്ങൾ ചെയ്യുന്നതിനോ വേണ്ടി ആളുകളെ കബളിപ്പിക്കുക എന്നതാണ്.
ഇതിന്റെ ഫലമായി, രഹസ്യസ്വഭാവമുള്ള വിവരങ്ങൾ വെളിപ്പെടുത്തുകയോ ദോഷകരമായ ലിങ്കുകളിൽ പ്രവേശിക്കുകയോ ചെയ്യുന്നു.
വിവരങ്ങൾ മോഷ്ടിക്കുന്നതിനോ കമ്പ്യൂട്ടർ സിസ്റ്റങ്ങളിൽ കടന്നുകയറുന്നതിനോ ഉള്ള ഒരു രഹസ്യ മാർഗമാണിത്.